tartuNLP/wikipedia-smugri-20251201 huggingface dataset:
Prints Ruperti pisarad

Prints Ruperti pisarad, tuntud ka kui hollandi pisarad või preisimaa pisarad, on sulaklaasi vette tilgutamisel tekkivad klaashelmed. Sulaklaasi tilgutamisel külma vette tardub klaas kullesekujuliseks pika peene sabaga tilgaks, millel on väga iseäralikud omadused. Tilga pea on nii tugev, et tilk ei purune ka haamriga lüües, aga tilga saba ära murdes laguneb kogu tilk plahvatuslikult pulbriks. Klaasitilkade niisugused omadused olid arvatavasti tuntud juba Vana-Rooma klaasipuhujaile. Esmakordselt on niisugust nähtust kirjeldatud 1625. aastal Saksamaal. Oma nimetuse "prints Ruperti pisarad" said niisugused klaashelmed Reini printsi Ruperti järgi, kes tõi need 1660. aastal Saksamaalt klaasipuhujate juurest Inglismaale, kuigi väidetavalt tunti neid Hollandis juba sajandi alguses. Inglise Kuninglik Selts uuris neid kui teaduslikku kurioosumit, aga täielikku seletust niisugusele ebaharilikule nähtusele ei suudetud leida enam kui neljasaja aasta kestel.
Külma vette kukkunud sulaklaasi tilk jahtub kiiresti ja tahkub väljast sissepoole. Tilga pea tugevuse tagavad tilgas tekkinud jääkpinged. Saba murdmisel levivad praod tilga peasse ja see puruneb seesmiste pingete tõttu. Nähtuse mõistmiseni viis ülikiire filmimine eelmise sajandi lõpukümnendil Purdue ülikoolis ning uuringud järgmisel paaril aastakümnel koos Tallinna Tehnikaülikooli professori Hillar Abeni töörühmaga, kasutades fotoelastsuse meetodit klaasis olevate pingete registreerimiseks. 
Prints Ruperti tilkade uuringud viisid karastatud klaasi leiutamiseni. Karastatud klaas saadakse, kui klaas kuumutatakse kuni 700 °C-ni ning seejärel kiiresti jahutatakse. Niisugune klaas on kuni viis korda tavalisest klaasist tugevam ning klaasi purunemisel tekivad väikesed suhteliselt ohutud killud.
Julian Jeanvier

Julian Marc Jeanvier (sündinud 31. märtsil 1992 Clichys) on Prantsusmaal sündinud Guinea jalgpallur, kes mängib keskkaitsjana Türgi kõrgliigaklubis Kayserispor ja Guinea jalgpallikoondises.
Ta kuulus noorena mitmesse Prantsusmaa klubisse. 2008. aastal asus ta mängima Nancys, mille reservmeeskonnas debüteeris ta hooajal 2009/10 Prantsusmaa tugevuselt neljandas liigas. Nancy põhimeeskonnas sai ta Prantsusmaa kõrgliigas hooajal 2012/13 kirja kuus mängu.
2013. aastal sõlmis ta lepingu Prantsusmaa klubiga Lille, kuid sai hooajal 2013/14 mänguaega ainult Lille'i reservmeeskonnas. Hooajal 2014/15 oli ta laenul Belgia kõrgliigaklubis Royal Excel Mouscron ja hooajal 2015/16 Prantsusmaa esiliigaklubis Red Star.
Aastatel 2016–2018 mängis Jeanvier kaks hooaega Prantsusmaa esiliigaklubis Stade de Reims. Mõlemal neil hooajal valiti ta liigahooaja sümboolsesse koosseisu.
2018. aasta juulis sõlmis ta nelja-aastase lepingu Inglismaa esiliigaklubiga Brentford. Hooajal 2020/21 oli ta laenul Türgi kõrgliigaklubis Kasımpaşa, kuid oli suurem osa hooajast vigastusega väljakult eemal. 2021. aastal kindlustas Brentford pääsu Inglismaa kõrgliigasse, kuid pärast hooaega 2019/20 ei pääsenud Jeanvier enam kordagi Brentfordi põhimeeskonnas väljakule.
2022. aasta juulis osales Jeanvier Inglismaa esiliigaklubi Readingi treeninglaagris, kuid lepingut talle ei pakutud. 2022. aasta augustis sõlmis ta üheaastase lepingu äsja Prantsusmaa kõrgliigasse tõusnud klubiga Auxerre. Hooajal 2022/23 sai Jeanvier Prantsusmaa kõrgliigas kirja 22 mängu ja ühe värava, kuid Auxerre langes hooaja lõpus taas tagasi esiliigasse.
2023. aasta septembris naasis Türgi kõrgliigasse ning sõlmis kaheaastase lepingu Kayserisporiga.
Guinea jalgpallikoondises tegi Jeaniver debüüdi 7. juunil 2019 sõprusmängus Gambia vastu. Ta on kuulunud Guinea koondisse 2019. ja 2024. aasta Aafrika rahvaste karikavõistlustel.
Jeaniver sündis Prantsusmaal, kuid on Guinea ja Guadeloupe'i päritolu.
Morgan Guilavogui

Morgan Bono Guilavogui (sündinud 10. märtsil 1998 Ollioulesis) on Prantsusmaal sündinud Guinea jalgpallur, kes mängib ründaja või parema äärepoolkaitsjana Saksamaa kõrgliigaklubis St. Pauli ja Guinea jalgpallikoondises.
Ta on kogu klubikarjääri mänginud Prantsusmaal. Aastatel 2017–2020 mängis ta Prantsusmaa tugevuselt neljanda liiga klubis Toulon.
Aastatel 2020–2023 mängis ta Prantsusmaa esiliigaklubis Paris FC. Kui esimesel hooajal ei löönud liigas veel ühtegi väravat, siis hooajal 2021/22 11 väravat ja 2022/23 15 väravat.
2023. aasta aprillis sõlmis ta nelja-aastase lepingu Prantsusmaa kõrgliigaklubiga Lens. Prantsusmaa kõrgliigas lõi ta esimese värava 26. augustil 2023 mängus Paris Saint-Germaini vastu. 2024. aasta juulis läks ta Lensist laenule äsja Saksamaa kõrgliigasse tõusnud klubisse St. Pauli.
Guinea jalgpallikoondises tegi Guilavogui debüüdi 12. novembril 2021 MM-i valikmängus Guinea-Bissau vastu. Koondisekarjääri esimese värava lõi ta 27. märtsi 2022 Aafrika rahvaste karikavõistluste valikmängus Etioopia vastu. Ta on kuulunud Guinea koondisse 2022. ja 2024. aasta Aafrika rahvaste karikavõistlustel.
Tema vanem vend Josuha Guilavogui on samuti jalgpallur, kes on aga mänginud Prantsusmaa jalgpallikoondises.
Annas (Lielvārde vald)

Annas on küla ("mazciems") Lätis Ogre piirkonna Lielvārde vallas.
Küla asub valla põhjaosas. Külast põhjas asub Lielvārde lennuväli. Külas asub Annase bussipeatus. Annas asub valla keskusest Lielvārdest 7, piirkonna keskusest Ogrest 24,5 ja Riiast 60,5 kilomeetri kaugusel.
Looduskaitse all on külas kasvav jalakas ümbermõõduga 4,2 ja kõrgusega 21 meetrit.
Annas on kujunenud endise Annasmuiža karjamõisa ("Annenhof") keskuse juurde. Aastal 1989 oli külas 51 elanikku. Aastatel 2004–2021 jäi asula Lielvārde piirkonda.
Senči

Senči on küla ("mazciems") Lätis Ogre piirkonna Lielvārde vallas.
Küla asub valla keskosas. Senči asub valla keskusest Lielvārdest 7, piirkonna keskusest Ogrest 25 ja Riiast 61 kilomeetri kaugusel.
Küla rajati nõukogude perioodil kunstseemendamisjaama juurde. Aastal 2023 oli külas 64 elanikku. Aastatel 2004–2021 jäi asula Lielvārde piirkonda.
Glaudītāji

Glaudītāji on küla ("mazciems") Lätis Ogre piirkonna Lielvārde vallas.
Küla asub valla keskosas. Glaudītāji asub valla keskusest Lielvārdest 5, piirkonna keskusest Ogrest 23 ja Riiast 59 kilomeetri kaugusel.
Aastatel 2004–2021 jäi asula Lielvārde piirkonda.
Svētiņi

Svētiņi on küla ("mazciems") Lätis Ogre piirkonna Lielvārde vallas.
Küla asub valla lääneosas. Svētiņi asub valla keskusest Lielvārdest 3, piirkonna keskusest Ogrest 20 ja Riiast 56 kilomeetri kaugusel.
Svētiņit eraldab Lielvārdest Riia–Daugavpilsi raudtee. Külas asub Lapsase bussipeatus. Svētiņisse jääb Lielvārde õigeusu kirik.
Looduskaitse all on tamm ümbermõõduga 4,77 meetrit ja kaks mändi.
Aastal 2018 oli külas 73 elanikku. Aastatel 2004–2021 jäi asula Lielvārde piirkonda.
Kaibala

Kaibala on küla ("ciems") Lätis Ogre piirkonna Lielvārde vallas.
Küla asub valla keskosas. Kaibala asub paigas, kus Kaibala jõgi Daugavasse suubub, ja asub valla keskusest Lielvārdest 5, piirkonna keskusest Ogrest 22,5 ning Riiast 58,5 kilomeetri kaugusel.
Kaibala lähistel asub Riia–Daugavpilsi raudteel Kaibala raudteepeatus. Asulat läbib maantee A6. Külas asuvad bussipeatused Rasas ja Kaibala.
Looduskaitse all on üks põline külas kasvav tamm. Ka ulatub küla aladele Kaibala all oleva Daugava kaitseala.
Aastatel 2004–2021 jäi asula Lielvārde piirkonda.
Köniz

Köniz on linn ja vald Šveitsis Berni kantonis Bern-Mittellandi piirkonnas. Asub Aare jõe läänekaldal, Bernist edelas.
31. detsembril 2022 oli vallas 42 409 elanikku.
Aronijas

Aronijas on küla ("mazciems") Lätis Ogre piirkonna Jumprava vallas.
Küla asub valla lääneosas. Aronijas asub valla keskusest Jumpravast 3, piirkonna keskusest Ogrest 29 ja Riiast 65 kilomeetri kaugusel.
Aastatel 2009–2021 jäi asula Lielvārde piirkonda.
Timsēni

Timsēni on küla ("mazciems") Lätis Ogre piirkonna Jumprava vallas.
Küla asub valla kirdeosas Kaibala jõe ääres. Timsēni asub valla keskusest Jumpravast 6, piirkonna keskusest Ogrest 38 ja Riiast 76 kilomeetri kaugusel.
Aastatel 2009–2021 jäi asula Lielvārde piirkonda.
Dzelmes

Dzelmes (ka Lieljumprava) on küla ("ciems") Lätis Ogre piirkonna Jumprava vallas.
Küla asub valla lõunaosas merepinnast 35 meetri kõrgusel Daugava jõe ääres. Dzelmes asub valla keskusest Jumpravast 6, piirkonna keskusest Ogrest 30 ning Riiast 66 kilomeetri kaugusel.
Asulat läbib maantee A6. Külas asub Dzelmese bussipeatus.
Looduskaitse all on Akmentiņozolsi tamm ja saar ümbermõõduga 3,57 meetrit. Ka ulatub küla aladele Kaibala all oleva Daugava kaitseala.
Dzelmes on kujunenud endise Lieljumprava mõisa keskuse juurde. Ka jääb sinna Jumprava kirik. Nõukogude perioodil oli küla Mitšurini nimelise kolhoosi keskasulaks. Aastatel 2009–2021 jäi asula Lielvārde piirkonda.
Fail Alsõnov

Fail Alsõnov (baškiiri keeles Фаил Фәттәх улы Алсынов; sündinud 7. detsembril 1986 Juldõbajevos Zilairi rajoonis Baškortostanis) on baškiiri rahvuslane ja kohalik poliitaktivist. Ta teeb Baškortostanis kampaaniaid looduse, etnilise identiteedi ja keele kaitseks.
Ta on lõpetanud Baškiiri Riikliku Ülikooli ajaloolasena.
Jaanuaris 2024 kutsus talle nelja-aastase vangistuse määramine Baimaki linnas esile protestid, millest võttis osa mitu tuhat inimest. Protestide tulemuseks olid kokkupõrked politseiga, kes kasutas pisargaasi ja peksis meeleavaldajaid kumminuiadega.
Betty Grafstein

Betty Grafstein (sünninimega Elizabeth Larner; sündinud 27. novembril 1928 Londonis Ühendkuningriigis) on New Yorgis resideeriv miljonär, filantroop ja sotsialiit. Avaliku elu tegelasena teatakse teda suurlinna moeskeenes, portugalikeelses televisioonis ja meelelahutuslikus sotsiaalmeedias.
Biograafia.
Varasem eluperiood.
Bertram Thomas Larneri ja Dorothy Cordelia Cheney kasutütrena kasvas ta üles aristokraatlikus kodus Inglismaal. II maailmasõja järel emigreerus ta Ameerika Ühendriikidesse aastal 1947. Tema esimene abielu sõlmiti aastal 1950. 
Tema teine abikaasa oli juudi päritolu ameeriklane Albert Grafstein (1909–1991), kes oli asutanud juveeliettevõtte Grafstein Diamond Corporation. Nad abiellusid aastal 1960. Nende poeg Roger Grafstein juhib ettevõtet tänini sekretäri-varahoidjana, kuigi isa esimesest abielust on tema poolvend James Grafstein ja poolõde Barbara Grafstein.
Hilisem eluperiood.
Betty Grafsteini kolmas abikaasa on Mosambiigis sündinud kunstikauplejast portugallane José Castelo Branco, kellel on varasemast abielust poeg Guilherme. 1980. aastate keskpaigast alates ristriietujana figureerinud mehest kujunes 2000. aastail Portugalis telenägu ja seltskonnategelane, eeskätt seoses nn kollase ajakirjandusega.
Nad abiellusid aastal 1996. Grafstein oli abielludes üle kuuekümneaastane, seega kohalike seaduste järgi kehtib neile kohustuslik varalahusus. Nende püsielukoht asub Manhattani naabruskonnas Upper East Side'is. Tihti väisavad nad kunstinäitusi ja muid kultuuriüritusi ning jagavad muljeid avalikkusega.
Ta on lasknud oma välimust korrigeerida ilulõikustega.
Teda kutsutakse hüüdnimega Lady Betty, vms.
Hugo ja Rosa

"Hugo ja Rosa" (rootsi keeles "Hugo och Rosa") on Rootsi režissööri Bengt Jägerskogi dokumentaalfilm, mille produtseeris kohalik telekanal SVT. 
105-minutilise filmi keskmes on õde ja vend Rosa Bergqvist ja Hugo Bergqvist. Filmiti aastail 1992–2002, sealhulgas nende kodukohas – rootsipunases talumajapidamises Gunbys, mis asub Roslagenis.
Üheksalapselisest perekonnast olid nad viimased elusolijad. Elueast ja elektri puudumisest olenemata tegid nad kahekesi kodutöid, kasvatasid kanu, hakkisid puitu, kandsid kaevuvett ja nühkisid kaltsuvaipu. Kristlike traditsioonide austamise kõrval on näidatud ka nende helget ellusuhtumist, laulu ja akordionimängu.
Filmi lõpus laulab Hugo noorema õe surivoodil hooldekodus Vallentunas, vaadates tema linadesse mässimist ja äraviimist. 101. sünnipäeva järel lahkus varsti temagi, "läks õele koju kaasa". Stockholmi lähistel asuva hooldekodu aknast oli just nii ta oma surma eelõhtul hüüatanud.
Lilian Kirrepe

Lilian Kirrepe (ka Lilian Kirepe; 25. detsember 1927 – 20. november 2018) oli eesti teatriloolane.
1946. aastal lõpetas ta Tallinna 10. Keskkooli. 1965. aastal lõpetas ajaloo erialal Tartu Riikliku Ülikooli.
1952. aastast oli ta Eesti NSV Riikliku Teatri- ja Muusikamuuseumi teaduslik töötaja, aastatel 1969–1994 sama muuseumi teatriosakonna juhataja.
Aastatel 1994–1996 õpetas ta Eesti Humanitaarinstituudis eesti teatri ajalugu.
Ta on kirjutanud Theodor Altermanni elulooraamatu, samuti koostanud ülevaated Ellen Liigeri, Eduard Tinni, Linda Tubina ja Liina Reimani kohta.
Ta on maetud Rahumäe kalmistule.
Compact Macintosh

Compact Macintosh ("kompaktne Macintosh"; tuntud ka kui Compact Mac) on arvutikorpusesse sisseehitatud kuvariga kõik-ühes Apple'i Mac arvutite seeria, millest esimene oli Macintosh 128K. Compact Macintoshi seeria algas 1984. aastal, kui välja tuli originaalne Macintosh 128K, ning lõppes 1995. aastal, kui lõpetati Color Classicu müük (mida müüdi ka 1998. aastani mõnes regioonis). Compact Macist suuremaid Macintosh LC 500 seeriat, Power Macintosh 5000 seeriat, iMaci ja eMaci ei loeta seeria hulka.
Apple jagab Compact Maci seeria viieks klassiks: Macintosh 128K, Macintosh SE ja Macintosh Classic (millest kõigil on 23-sentimeetrine mustvalge ekraan), kaasajastatud Macintosh Color Classic (25-sentimeetrise ekraaniga) ja vägagi teistsugune Macintosh XL.
Pariisi piiramine

Pariisi piiramine võib tähendada järgmist:
2024. aasta Prantsuse põllumeeste protest

2024. aasta Prantsuse põllumeeste protest on rida proteste ja teede blokeerimisi, mida alates 16. jaanuarist 2024 on korraldanud peamiselt põllumajandusliidud (FNSEA, "Jeunes agriculteurs", "Coordination rurale", "Confédération paysanne"). Põllumehed protestivad madalate toiduhindade, põllumeeste diislikütuse riigitoetuste kavandatud vähendamise ning kavandatava Euroopa Liidu ja Mercosuri vahelise vabakaubanduslepingu vastu.
Vastuseks protestidele lükkas Gabriel Attali valitsus tagasi kavandatavad põllumajandustoodete diislikütuse riiklike toetuste vähendamised ja muud meetmed, et vähendada põllumajandustootjate rahalist ja bürokraatlikku koormust, kuid protestid jätkusid.
Liikumine sai alguse Oksitaaniast, esmalt 16. jaanuaril Toulouse'is toimunud meeleavaldusega, mis ei avaldanud mingit mõju. Seejärel otsustasid Oktsitaania talunikud 18. jaanuaril blokeerida maantee A 64. Liikumine on kahjustanud vara, sealhulgas valitsushooneid. Mõjutatud olid ka suuremad maanteed.
Paremaid töötingimusi nõudvad Prantsuse talunikud alustasid esmaspäevast (29. jaanuar) alates Pariisi „piiramist“ määramata ajaks, sulgedes peamised maanteed ja liikudes pealinna poole.
Autoteedelt eemaldati tõkked 3. veebruariks 2024.
Perlise osariik

Perlis on Malaisia osariik. Asub Malaka poolsaare läänerannikul Malaka väina ääres. Piirneb loodes, põhjas ja kirdes Taiga ning lõunas Kedahi osariigiga.
Perlis on nii pindalalt kui ka rahvaarvult väikseim Malaisia osariik. Väiksema rahvaarvuga on ainult Labuani ja Putrajaya liidualad.
2020. aastal oli osariigi rahvaarv 284 885. 78% elanikest on malailased ja 17% hiinlased.
Osariigi pealinn on Kangar.
Perlise kuningas (radža) on 2020. aastast Syed Sirajuddin.
Georgi Muradov

Georgi Lvovitš Muradov (vene keeles Георгий Львович Мурадов; sündinud 19. novembril 1954 Kotšmesis, Inta rajoonis, Komi ANSV-s) on Nõukogude Liidu ja Venemaa poliitik, riigitegelane ning diplomaat. Alates 7. augustist 2014 annekteeritud Krimmi Ministrite Nõukogu aseesimees – annekteeritud Krimmi alaline esindaja Vene Föderatsiooni presidendi juures. Moskva linnapea nõunik. Moskva Riikliku Rahvusvaheliste Suhete Instituudi (MGIMO) professor, MGIMO Venemaa tsivilisatsiooni probleemide kaasaegses maailmas uurimiskeskuse direktor.
Eesti Kaitsepolitsei andmetel lubas ta 2009. aastal Eesti venemeelsetele poliitikutele üle kümnemiljoni krooni suurust abipaketti. 
Elulugu.
Sündis arstide perekonnas. Isa oli Nõukogude armee meditsiiniteenistuse major. 1979 lõpetas kiitusega MGIMO rahvusvaheliste suhete erialal. 
1979–1992 diplomaatilisel tööl Kreekas. 1992–1996 Venemaa Bulgaaria saatkonna minister-nõunik. 1996–1999 Venemaa erakorraline ja täievoliline suursaadik Küprose Vabariigis. 2000–2007 Moskva linna rahvusvaheliste suhete osakonna juhataja. 2007–2010 Moskva linna välismajandus- ja rahvusvaheliste suhete osakonna juhataja. 2010–2014 Sõltumatute Riikide Ühenduse, välismaal elavate kaasmaalaste ja rahvusvahelise humanitaarkoostöö föderaalse agentuuri (Rossotrudnitšestvo) juhataja asetäitja.
Alates 7. augustist 2014 annekteeritud Krimmi Ministrite Nõukogu aseesimees, annekteeritud Krimmi alaline esindaja Vene Föderatsiooni presidendi juures.
Tema elukohana on registreeritud Mitšurinski Prospekt 29/1 Moskvas, mis on tuntud kui FSB ohvitseride kortermaja. Näiteks on üks sealseid elanikke 2020. aastal Aleksei Navalnõid mürgitanud Aleksei Aleksandrov.
Sanktsioonid.
Seoses tegevusega Venemaa poolt ebaseaduslikult annekteeritud Krimmis kehtestas talle 19. detsembril 2014 sanktsioonid Kanada, 1. septembril 2016 USA, 14. märtsil 2020 Euroopa Liit, 2. aprillil 2020 Šveits, 31. detsembril 2020 Suurbritannia, 24. juunil 2021 Ukraina, 27. augustil 2023 Austraalia.
Seos Eestiga.
Eesti Kaitsepolitsei andmetel lubas ta 2009. aastal Eesti venemeelsetele poliitikutele üle kümnemiljoni krooni suurust abipaketti.
Mellik

Mellik on perekonnanimi.
Ungaris oli perekonnanime Mellik kandjaid 2014. aastal 74 isikut, Indias oli sellenimelisi isikuid 9.
Statistika Eestis.
2023. aasta 1. jaanuari seisuga oli Eestis perekonnanimi Mellik 18 inimesel: 8 mehel ja 10 naisel. Perekonnanimede levikult oli Mellik meeste puhul 15284. kohal ja naiste puhul 13489. kohal.
19. sajandi algul pandi pärisorjusest vabastamise käigus talupojale Tartumaal Maarja-Magdaleena kihelkonnas Kudina mõisavallas nimeks Mellick (Mellik). 
Nimede eestistamisel võeti perekonnanimi Mellik 1936. ja 1938. aastal kasutusele isikute poolt, kes kandsid varem nime Mein ja Melnik.
Andrus Kasesalu

Andrus Kasesalu (sündinud 9. detsembril 1968 Tallinnas) on eesti muusik. 
Ta on ansambli Boogie Company laulja, kontrabassimängija ja eestvedaja. Ühtlasi töötab ta produtsendina Industrial Productions OÜ-s, mis tegeleb animafilmide dublaaži ja reklaamide tootmisega.
Aastatel 1996–1997 oli ta TV3 saatesarja "TV Bingo" stuudioansambli juht ja 1998. aastal juhtis Kanal 2 telemängu "Uudistekütid".
Ta on mänginud teleseriaalides "Kättemaksukontor" (2011), "Kelgukoerad" (2012) ja "Viimane võmm" (2014).
Daugmale vald

Daugmale vald (läti keeles "Daugmales pagasts") on vald Lätis Ķekava piirkonnas. Vald piirneb sama piirkonna Baldone ning Ķekava vallaga. Lisaks piirneb see Ogre piirkonna Tome vallaga, üle Daugava jõe aga Ogre piirkonna Tīnūži vallaga ja Salaspilsi piirkonna Salaspilsi vallaga.
Valla pindala on 65,8 km². Aastal 2023 oli elanikke 2955. 2011. aasta seisuga elas vallas 1051 inimest. Nende seas oli 895 lätlast, 88 venelast, 16 valgevenelast, 15 ukrainlast, 14 poolakat ja 15 leedulast. Valla keskuseks on Daugmale küla, mis aga valla koosseisu ei kuulu.
Valla suurim jõgi on selle põhjapiiriks olev Daugava. Valda jääb Lejasezersi järv (4,9 ha).
Looduskaitse all on Daugmale kooli punane hiidtamm ja Vedmeri sanglepad.
Vald kandis algselt nime "Līve-Bramberģe vald"'. Administratiivreformi ajal kuulus valla aladel Līve mõisale 540, Bramberga mõisale 161 ja Kalni mõisale 126 hektarit maad. Aastal 1925 nimetati vald ümber Daugmale vallaks. Aastal 1935 oli Daugmale valla pindala 24,2 km² ja seal oli 859 elanikku. 
Aastal 1945 moodustati vallas Strēlnieki ja Daugmale külanõukogud. Vald ise likvideeriti aastal 1949. Aastal 1951 liideti Daugmale külanõukogu Strēlnieki külanõukoguga. Aastal 1960 likvideeriti ka Strēlnieki külanõukogu ja selle maad jagati Ķekava külanõukogu ning Ķegumsi linna maaterritooriumiga. Daugmale külanõukogu taastati aastal 1974, mil see eraldati Ķekava külanõukogust. Aastal 1990 moodustati külanõukogust vald, mis aastal 2009 liideti Ķekava piirkonnaga.
Kultuurimälestistest on riikliku kaitse all Sakaiņi linnamägi, Daugmale linnamägi koos sealse asulakoha ja muinaskalmetega, ning Surmasaare lahingupaik.
Vallas on kaks küla. Valla keskus Daugmale on staatusega "vidējciems" ja aastal2022 oli seal 727 elanikku. Sama staatusega on ka Dzintari 249 elanikuga aastal 2021. Ülejäänud valla elanikud elasid külade koosseisu mitte kuuluvates taludes.
Eesti roomajate punane nimestik

Alljärgnevas nimekirjas on 2017 – 2019 seisuga kõik 5 Eesti roomajat.
LK I, II, III – looduskaitse kategooria.
Väljasuremisohus liigid ("EN").
Siia kuulub 1 liik.
Ohualtid liigid ("VU").
Siia kuulub 1 liik.
Soodsas seisundis liigid ("LC").
Siia kuulub 3 liiki.
Pillichsdorf

Pillichsdorf on vald "(Marktgemeinde)" Austrias Alam-Austria liidumaal Mistelbachi ringkonnas.
Helge Kragh

Helge Stjernholm Kragh (sündinud 13. veebruaril 1944) on Taani teadusajaloolane.
Ta keskendub füüsika, keemia ja astronoomia arengutele 19. sajandil. Ta on koostanud Paul Diraci, Julius Thomseni ja Ludvig Lorenzi biograafiad.
Neudorf im Weinviertel

Neudorf im Weinviertel on vald "(Marktgemeinde)" Austrias Alam-Austria liidumaal Mistelbachi ringkonnas.
Eesti kahepaiksete punane nimestik

Alljärgnevas on 2017–2019 seisuga Eesti kahepaiksete punane nimestik.
LK I, II, III – looduskaitse kategooria.
Piirkonnas välja surnud liigid ("RE").
Siia kuulub 1 liik.
Väljasuremisohus liigid ("EN").
Siia kuulub 2 liiki.
Ohualtid liigid ("VU").
Siia kuulub 1 liik.
Ohulähedased liigid ("NT").
Siia kuulub 1 liik.
Soodsas seisundis liigid ("LC").
Siia kuulub 5 liiki.
Mittehinnatavad liigid ("NA").
Siia kuulub 1 liik.
Poysdorf

Poysdorf on linn "(Stadtgemeinde)" Austrias Alam-Austria liidumaal Mistelbachi ringkonnas.
Reinhold Fabian von Fersen

Reinhold Fabian von Fersen (1594–1649) oli Fersenite aadlisuguvõsast pärit Rootsi sõjaväelane, Eestimaa maanõunik ja mõisnik. 
Talle kuulusid Abja, Laupa, Lohu ja Jäneda mõis. 
Elulugu.
Reinhold Fabian von Fersen sündis Eestimaa Sipa, Raikküla mõisniku, Liivimaa Abja mõisniku, Rootsi sõjaväelase (oobersti, Pärnu komandandi ja Eestimaa maanõuniku Fabian von Ferseni (1568–1601) ja Elisabeth von Uexkülli peres. 
1630. aastal oli Fersen Liivimaa aadlilipkonnas leitnant ning hiljem ooberstleitnant. Sama aasta 10. juunil sai ta oma valdusse Laupa ning 13. oktoobril Abja mõisa. 
1626. aastal läänistas Rootsi kuningas Gustav II Adolf Reinhold Fabian von Fersenile Palupera mõisa ninh hiljem, Reinhold Fabiani surma ajaks oli tema valduses: Liivimaal oli tema käes peale Palupera veel Abja, Eestimaal aga Jäneda, Laupa, Lohu, Maardu ja Sipa mõis.
Reinhold Fabian von Fersen abiellus Dorothea von Wrangelliga. Abielust sündis kaks poega:
Rabensburg

Rabensburg on vald "(Marktgemeinde)" Austrias Alam-Austria liidumaal Mistelbachi ringkonnas.
Schrattenberg

Schrattenberg on vald "(Gemeinde)" Austrias Alam-Austria liidumaal Mistelbachi ringkonnas.
Staatz

Staatz on vald "(Marktgemeinde)" Austrias Alam-Austria liidumaal Mistelbachi ringkonnas.
Veeremi gabariit

Veeremi gabariit "("inglise keeles "rolling stock dimensions)" on rööbastee teljega risti olev piirjoon, millesse peab mahtuma sirgele horisontaalteele paigaldatud nii uus kui maksimaalse lubatud tühi või laaditud veerem. SRÜ riikide, Balti riikide ja Soome 1520 mm rööpmelaiusega raudteedel ja Kesk- ja Lääne-Euroopa ning Skandinaavia maade 1435 mm raudteedel on kasutusel erinevate tähistuste ja mõõtudega veeremigabariidid. Mõlemal juhul on kasutusel kaks erinevat veeremigabariiti. 
Ülevaade.
Raudteeveeremi gabariit T "(rolling stock dimensions T)" on SRÜ riikides, Balti riikides ja Soomes kasutatavad raudteeveeremi maksimaalsed laius- ja kõrgusmõõdud. Veeremi lubatud laius 3750 mm ja kõrgus 5300 mm. Veose lubatud laius on 3250 mm ja kõrgus 5300 mm. Raudteeveeremi gabariit 1-T "(rolling stock dimensions 1-T)" on SRÜ riikides, Balti riikides ja Soomes kasutatavad raudteeveeremi maksimaalsed laius- ja kõrgusmõõdud. Lubatud laius 3400 mm ja kõrgus 5300 mm. Veose lubatud laius on 3250 mm ja kõrgus 5300 mm. 
Raudteeveeremi gabariit MC (0-2 VM) "(rolling stock dimensions MC 0-2 VM)" määratleb Lääne-Euroopas kasutatavad raudteeveeremi maksimaalsed laius- ja kõrgusmõõdud. Lubatud laius on 3150 mm ja kõrgus 4650 mm. Laius väheneb alates 3500 mm kõrguselt laiuseni 2760 mm (maksimaalse kõrguse juures). Raudteeveeremi gabariit MC (0-3 VM) "(rolling stock dimensions MC 0-3 VM)" määrab ära Lääne-Euroopas kasutatavad raudteeveeremi maksimaalsed laius- ja kõrgusmõõdud. Lubatud laius on 3150 mm ja kõrgus 4280 mm. Laiuse vähenemine alates 3175 mm kõrguselt laiuseni 2800 mm (max kõrguse juures vastavalt tüüpilistele vanade raudteetunnelite mõõtmetele).
Stronsdorf

Stronsdorf on vald "(Marktgemeinde)" Austrias Alam-Austria liidumaal Mistelbachi ringkonnas.
Laadimisgabariit

Raudtee laadimisgabariit "("inglise keeles "loading gauge)" on raudteel toimuva kaubaveoga seotud profiil, mis määrab ära rööbaste kohal oleva vaba kõrguse ja rööbastest külgedele jääva vaba laiuse mõõdu, kaasa arvatud tunnelid ja raudtee kõrval olevad takistused. Seega on laadimisgabariit raudtee teljega risti oleval tasandil olev kujuteldav piirjoon, millest väljapoole ei tohi rõhtsal teeosal paiknevale veeremile laaditud veos, selle pakend ja kinnitus ulatuda. Laadimisgabariidiga määratud profiilist peab veostega raudteeveerem vabalt läbi kulgema. 
= Ülevaade =
Eestis kehtib 1520 mm rööpmelaiusega raudteedel rahvusvahelise raudteekaubaveo kokkuleppe (SMGS) lisa 14 «Veoste vagunites ja konteinerites paigaldamise ja kinnitamise eeskiri», mille alusel vagunile laetud kauba kõrgus rööpapeast ei tohi ületada 5300 mm. Laadimisgabariidi laius on üldjuhul 3250 mm, väikeste erisustega kuni laiuseni 3400 mm. Veoseid, mida pole võimalik paigutada veeremile laadimisgabariidi piires, on mittegabariitsed ja veetakse raudteevaldaja sätestatud korras.         
Kooskõlas Rahvusvahelise Raudteeorganisatsiooniga UIC "(International Union of Railways)" kasutatakse rahvusvaheliselt kolme laadimisgabariiti - A, B ja C. Lisaks kasutatakse ka B+­ gabariiti ja teatud määral ka muid gabariite. A gabariit "(""A gauge)" on Euroopas kasutatav raudtee laadimisgabariit, mille järgi on vaba kasutatav kõrgus raudteerööbaste kohal 3,85m ja laius kummalgi pool arvestatuna rööpa telgjoonest 1,28 m. B gabariit "(B gauge)" on Euroopas kasutatav raudtee laadimisgabariit, mille järgi on vaba kasutatav kõrgus raudteerööbaste kohal 4,08m ja laius kummalgi pool arvestatuna rööpa telgjoonest 1,28 m. B+ gabariit "(B+ gauge)" on Euroopas kasutatav raudtee laadimisgabariit, mille järgi on vaba kasutatav kõrgus raudteerööbaste kohal 4,18m ja laius kummalgi pool arvestatuna rööpa telgjoonest 1,36 m. Euroopas kasutatava C gabariidi "(C gauge)" järgi on vaba kasutatav kõrgus raudteerööbaste kohal 4,65m ja laius kummalgi pool arvestatuna rööpa telgjoonest 1,45 m.
Eesti imetajate punane nimestik

Alljärgnevas nimekirjas on 2017–2019 seisuga Eesti imetajate punane nimestik.
LK I, II, III – looduskaitse kategooria.
Kriitilises seisundis liigid ("CR").
Siia kuulub 2 liiki.
Väljasuremisohus liigid ("EN").
Siia kuulub 1 liik.
Ohulähedased liigid ("NT").
Siia kuulub 2 liiki.
Soodsas seisundis liigid ("LC").
Siia kuulub 42 liiki.
Puuduliku andmestikuga liigid ("DD").
Siia kuulub 12 liiki.
Mittehinnatavad liigid ("NA").
Siia kuulub 6 liiki.
Bružai

Bružai (žemaidi "Brožā") on küla Leedus Mažeikiai rajoonis Tirkšliai vallas.
Bružais on kalmistu. Küla nimi tuleneb isikunimest Bružas.
Küla kohta on teateid aastast 1770. Esimesel Leedu iseseisvusperioodil tegutses külas Leedu Kommunistliku Partei osakond, aastal 1935 peeti seal Mažeikiai rajooni parteikonverents. 
Aastal 1919 asutati külla algkool, mis aastal 1964 Balėnosesse üle viidi.
Gideon von Numers

Gideon von Numers (1650/1657–1708) oli Numersite aadlisuguvõsast pärit Rootsi sõjaväelane ja viitseadmiral, kes juhatas Põhjasõja ajal Rootsi laevastikku Soome lahes.
Elulugu.
Gideon von Numers sündis 1650. aastal (teiste andmete järgi 1657. aastal) Lorentz von Numersi ja Margaretha Focki perekonda. 
Numers liitus mereväega 1670. aastal. 1675–1678 osales ta sõjas Taani vastu ning 1694. aastal sõdis ta Inglismaa ja Hollandi laevastiku koosseisus. 1700. aastal ülendati ta viitseadmiraliks. 
Põhjasõja algul, 1701. aastal määrati Numers juhtima Rootsi laevastikku, mis tegutses Soome lahes ning Peipsi ja Laadoga järvedel. Kuna Laadogal paiknev laevastik oli kõige tugevam, keskendus Gideon pigem sellele. 1701. aastal seilas ta nelja väikse laevaga Laadoga järvele ning põletas seal piirkonnas ka kaks kloostrit maha. 1702. aastal võitis ta lahingus väiksemat Vene laevastikku. 
Gideon von Numers suri 1708. aastal Karlskronas. 
Abielu.
Gideon von Numers abiellus Maria von Rosenfeltiga. Abielust sündis viis last: Lorentz, Charlotta Margaretha, Christina, Magdalena ja Hedvig.
Balėnos

Balėnos (žemaidi "Balienas") on küla Leedus Mažeikiai rajoonis Tirkšliai vallas.
Balėnoses on kool, metskond, raamatukogu, postkontor. 
Asula on nimetatud Balėnupise oja järgi, selle nime kohta on kaks versiooni. Esimese kohaselt tuleb nimi sellest, et sealsed maad olid soised, seal oli palju tümasid kohti ("balos"). Teise kohaselt oli külas palju kohti, kus ujuda, ja sealne rahvas suples ("baliavoti") tihti.
Küla kohta on teateid aastast 1458. Aastal 1641 on asula kohta esimest korda kasutatud ka nimekuju "Boleny", enne seda oli küla nimetatud "Gargždaiks". Nõukogude perioodil oli küla aastail 1950–1963 külanõukogu keskuseks, ka oli seal kohaliku kolhoosi keskasula. Aastal 1919 asutati Bružaisse algkool, mis hiljem kujunes seitsmeklassiliseks ja aastal 1964 Balėnosesse üle viidi. Aastast 1987 on see põhikool.
Muinsuskaitse all on Balėnose küla votiivkabel. Kabel rajati XIX sajandil, hiljem on seda korduvalt remonditud.
Sten Heinoja

Sten Heinoja (sündinud 26. septembril 1993) on eesti pianist, kes esineb nii soolo- kui ka kammermuusikuna. 
2014. aastal võitis ta esikoha (koos mitme eripreemiaga) VIII Eesti pianistide konkursil. 2016. aastal võitis ta Eesti Kontserdi, Klassikaraadio ja ETV koostöös valminud klassikalise muusika interpreetide konkursi "Klassikatähed" kolmanda hooaja. Ta on esinenud Ameerika Ühendriikides, Hiinas, Indias, Iisraelis, Jaapanis, Venemaal ja paljudes teistes Euroopa riikides.
Heinoja on lõpetanud 2012. aastal Tallinna Muusikakeskkooli Marju Rootsi klassis klaveri erialal ja 2015. aastal Eesti Muusika- ja Teatriakadeemia Ivari Ilja juhendamisel "cum laude". 2017. aastal lõpetas ta kiitusega Londoni Kuningliku Muusikakolledži ja sai magistrikraadi. 2011. aastal paluti ta osalema inglise pianisti Alasdair Beatsoni meistriklassis. 2021. aastast omandab ta doktorikraadi Eesti Muusika- ja Teatriakadeemias.
Ta on soleerinud näiteks Eesti Riikliku Sümfooniaorkestri, Tallinna Muusikakeskkooli sümfooniaorkestri, Tallinna Kammerorkestri, Järvi Akadeemia Noorteorkestri, Tel Avivi ooperiorkestri ees. Ta käib Florida Lakes Symphony Orchestraga iga-aastastel ringreisidel Ameerika Ühendriikides. Ta jagab sageli lava Marcel Johannes Kitsega ning on ansambli Hämarik liige koos viiuldaja Triin Ruubel-Lillebergi ja tšellist Theodor Sinkiga.
Gauryliai

Gauryliai (žemaidi "Gaurīlē") on küla Leedus Mažeikiai rajoonis Tirkšliai vallas.
Küla nimi tuleneb isikunimest Gaurylius. Gauryliais on kalmistu.
Küla kohta on teateid aastast 1661. Teise maailmasõja järel tegutsesid külas Leedu metsavennad.
Muinsuskaitse all on Gauryliai küla votiivkabel aadressil Pievėnų g. 73. Kabel rajati XIX sajandil ja ehitati ümber aastal 1991. Kabelis asuvad kompositsioon Pietà ja kaks inglikujukest.
Küla lõunaosas asub kuivendatud Paskverblysi soo. Seal asus varem Skverbė kabel.
Eesti lindude punane nimestik

Alljärgnevas nimekirjas on 2017–2019 seisuga Eesti lindude punane nimestik.
LK I, II, III – looduskaitse kategooria.
Piirkonnas välja surnud ("RE").
Siia kuulub 4 liiki.
Kriitilises seisundis liigid ("CR").
Siia kuulub 24 liiki.
Väljasuremisohus liigid ("EN").
Siia kuulub 32 liik.
Ohualtid liigid ("VU").
Siia kuulub 52 liik.
Ohulähedased liigid ("NT").
Siia kuulub 19 liiki.
Soodsas seisundis liigid ("LC").
Siia kuulub 103 liiki.
Puuduliku andmestikuga liigid ("DD").
Siia kuulub 12 liiki.
Mittehinnatavad liigid ("NA").
Siia kuulub 17 liiki.
Pape Matar Sarr

Pape Matar Sarr (sündinud 14. septembril 2002 Thiaroyes) on Senegali jalgpallur, kes mängib poolkaitsjana Inglismaa Premier League'i klubis Tottenham Hotspur ja Senegali jalgpallikoondises.
Klubikarjäär.
Ta alustas jalgpallurikarjääri Senegali klubis Génération Foot.
2020. aasta septembris sõlmis ta viieaastase lepingu Prantsusmaa klubiga FC Metz. Metzi põhimeeskonnas debüteeris ta Prantsusmaa kõrgliigas 29. novembril 2020 mängus Bresti vastu. Esimese värava lõi ta liigas 31. jaanuaril 2021, kui kohtuti taas Brestiga.
2021. aasta augustis sõlmis Sarr lepingu Tottenham Hotspuriga, kuid hooajaks 2021/22 jäi ta veel laenule Metzi. Tottenhami meeskonnas debüteeris Sarr Inglismaa kõrgliigas 1. jaanuaril 2023 mängus Aston Villa vastu. Esimese värava lõi ta Inglismaa kõrgliigas Tottenham Hotspuri hooaja esimeses kodumängus 19. augustil 2023 Manchester Unitedi vastu. 2024. aasta jaanuaris pikendas ta Tottenham Hotspuriga lepingut kuni 2030. aastani.
Koondisekarjäär.
Senegali jalgpallikoondises debüteeris Sarr 26. märtsil 2021 Aafrika rahvaste karikavõistluste valikmängus Kongo vastu. Koondisekarjääri esimese värava lõi ta 18. novembril 2023 MM-i valikmängus Lõuna-Sudaani vastu.
2022. aastal tuli Sarr Senegali koondisega Aafrika meistriks. Samal aastal kuulus ta Senegali koondisse maailmameistrivõistlustel Kataris.
Jaapani peaminister

Jaapani peaminister (jaapani keeles "Naikaku Sōri-Daijin") on Jaapani valitsusjuht. Peaminister on Jaapani valitsuskabineti eesistuja ning tal on võim määrata ja tagandada selle ministreid. Peaminister on Jaapani kaitsejõudude kõrgeim juht ning Jaapani parlamendi Kokkai kummagi koja istuv liige (tavaliselt esindajatekoja). Peaministri nimetab ametisse Jaapani keiser parlamendi nominatsiooni põhjal. Peaminister peab ametikoha hoidmiseks säilitama esindajatekoja usalduse.
Peaminister elab ja töötab ametlikus residentsis Tōkyō Chiyoda eriringkonnas Nagatachōs, mis asub parlamendihoone lähedal. Jaapani praegune peaminister on Sanae Takaichi, kes võttis 2025. aasta 21. oktoobril ametikoha üle Shigeru Ishibalt. 2025. aasta oktoobri seisuga on Jaapani peaministri ametis olnud kokku 66 erinevat peaministrit 104 ametiajaga.
Nimetus.
Valitsusjuhi eripärase ameti tõttu võib peaministri nimetus jaapani keeles olla erinev vastavalt tema rollile. Kabinetisüsteemi kasutuselevõtust saati tuntakse peaministrit jaapani keeles kui "Naikaku Sōri-Daijin" () juhul, kui tema poole pöördutakse kui kabineti eesistuja poole. Seda tiitlit sageli lühendatakse kui "Sōri-Daijin" (). Teiste lühendatud nimetuste hulka kuuluvad "Sōri" (), "Shushō" () ja "Saishō" ().
Ajalugu.
Enne Meiji põhiseaduse vastuvõtmist 1889. aastal puudus Jaapanil kirjalik põhiseadus. Alates hilisest Asuka perioodist ja varajasest Nara perioodist kehtis Jaapanis Hiinast inspireeritud "ritsuryō" õigussüsteem. Süsteem kirjeldas valitsust, mis põhines üksikasjalikul ja ratsionaalsel bürokraatial, mis toimis teoorias keisri võimu ja autoriteedi all. Praktikas omasid tegelikku võimu teised grupid, näiteks Fujiwara klann, mille liikmed olid Heiani perioodil abiellunud keiserliku perekonna liikmetega, või võimul olev "shōgun".
Selle süsteemi all oli "Daijo-kan" (), mida juhtis "Daijo-daijin" (), Jaapani keisririigi valitsuse kõrgeim võimuorgan Heiani perioodil. "Daijo-kani" ametikoht asendati 1885. aastal, kui Ito Hirobumi määrati uuele minister-presidendi ametikohale. Neli aastat hiljem võeti vastu Meiji põhiseadus, mis ei maininud sõnaliselt valitsuskabinetti ega peaministrit. Ametikoha praegune vorm ilmnes 1947. aastal, kui vastu võeti Jaapani põhiseadus.
2025. aasta oktoobri seisuga on Jaapani peaministri ametis olnud 66 inimest. Kuna peaministril on vaba voli määrata ja tagandada ministreid, võib valitsusaegu lugeda peaministri enda ametiaegade järgi. Näiteks peaminister Yoshihiko Noda ainus valitsus (2011–2012) koosnes kolmest erinevast ministrite koosseisust. Peaministrite ametiaegu on kokku olnud 102. Kõige kauem ametis olnud peaminister oli Shinzō Abe, kelle ametiajad kestsid 26. septembrist 2006 kuni 26. septembrini 2007, ning 26. detsembrist 2012 kuni 16. septembrini 2020.
Odilon Kossounou

Kouakou Odilon Dorgeless Kossounou (sündinud 4. jaanuaril 2001 Abidjanis) on Elevandiluuranniku jalgpallur, kes mängib kesk- või paremkaitsjana Saksamaa kõrgliigaklubis Leverkuseni Bayer ja Elevandiluuranniku jalgpallikoondises.
Jalgpallitreeninguid alustas Kossounou Elevandiluuranniku klubis ASEC Mimosas.
2019. aasta jaanuaris sõlmis ta lepingu Rootsi klubiga Hammarby IF. Pärast kõigest üheksat mängu Rootsi kõrgliigas siirdus ta Belgia kõrgliigaklubisse Club Brugge. Tema üleminekusumma oli vähemalt nelja miljonit eurot, mis tegi Kossounoust kõige kalleima jalgpalluri, kes on Hammarbyst välja siirdunud. Hooaegadel 2019/20 ja 2020/21 tuli ta Bruggega Belgia meistriks.
2021. aasta juulis siirdus ta umbes 23 miljoni euro eest Leverkuseni Bayeri, kellega sõlmis viieaastase lepingu.
Elevandiluuranniku jalgpallikoondises tegi Kossounou debüüdi 8. oktoobril 2020 sõprusmängus Belgia vastu. Ta on kuulunud Elevandiluuranniku koondisse 2022. ja 2024. aasta Aafrika rahvaste karikavõistlustel.
Lindon Victor

Lindon Kellon Toussaint-Victor (sündinud 28. veebruaril 1993) on Grenada kümnevõistleja. 
Ta osales 2016. aasta suveolümpiamängudel Rio de Janeiros, kus sai 7998 punktiga 16. koha.
2017. aasta märtsis püstitas Victor NCAA rekordi 8472 punkti, millega ületas 2006. aastast Trey Hardeele kuulunud varasema rekordi 7 punktiga. Maailmameistrivõistlustel Londonis oli ta kuni teise päeva alguseni medalikonkurentsis, kuid katkestas võistluse pärast kettaheites ja teivashüppes tulemuseta jäämist. Aasta lõpus valiti ta Grenada aasta meessportlaseks ja nomineeriti parima USA üliõpilassportlase auhinnale The Bowerman.
2018. aasta sisemaailmameistrivõistlustel Birminghamis ei suutnud Victor seitsmevõistluse kõrgushüppes ületada algkõrgust ja katkestas. Rahvaste Ühenduse mängudel Gold Coastis võitis ta kümnevõistluses 8303 punktiga Pierce LePage'i ja Cedric Dubleri ees kuldmedali.
2019. aasta Panameerika mängudel Limas võitis ta Damian Warneri järel ja Pierce LePage'i ees 8240 punktiga hõbemedali. Maailmameistrivõistlustel Dohas jäi ta teist MMi järjest kettaheites ja teivashüppes tulemuseta ning katkestas.
2021. aastal toimunud olümpiamängudel Tokyos sai ta 8414 punktiga 7. koha.
2022. aasta sisemaailmameistrivõistlustel Belgradis sai ta seitsmevõistluses Grenada rekordiga 6029 punkti 8. koha. Maailmameistrivõistlustel Eugene's oli ta kümnevõistluses 8474 punktiga viies. Rahvaste Ühenduse mängudel Birminghamis kaitses ta 8233 punktiga tiitlit.
2023. aasta maailmameistrivõistlustel Budapestis võitis Victor Grenada rekordiga 8756 punkti Pierce LePage'i ja Damian Warneri järel pronksmedali. 
2024. aasta suveolümpiamängudel Pariisis võitis Victor 8711 punktiga pronksmedali Markus Roothi ja Leo Neugebaueri järel.
"Seisuga 3. november 2024
Isiklikku.
Lindon Victori vanem vend Kurt Felix on samuti kümnevõistleja.
Herderi Instituut

Johann Gottfried Herderi Instituut (saksa k. "Herder-Institut für historische Ostmitteleuropaforschung") on 1950. aastal loodud uurimisinstituut, mille eesmärgiks oli endiste Saksa ja saksa kultuuriruumi alade materjalide kogumine, mineviku ja tänapäeva uurimine ja vastavasisulise teadusliku uurimistegevuse võimaldamine. Herderi-Instituut asus kolmes hoones Marburgi Lossimäe küljel.
Instituudil on raamatukogu, pressiarhiiv, pildiarhiiv, kaartide osakond ning ka pärandite ja arhivaalide kogu. Need sisaldavad hõlpsaks kasutamiseks korrastatud rohkeid materjale, ka Eesti, Läti ja Leedu kohta.
2019. aastal esitleti Tartu Ülikoolis [BSS] Baltisaksa sõnastikku ehk Deutschbaltisches Wörterbuch, mis valmis Tartu germanistide ning Eesti Keele Instituudi (EKI), Marburgi Herderi instituudi ja Läti Ülikooli koostöös, mille koostamist alustas eesti juurtega, Riia Herderi instituudi õppejõud baltisaksa germanist Oskar Masing (1874–1947).
Herderi Instituudi direktorina tegutses 1959–1965, eesti päritolu baltisaksa ajaloolane, poliitik ja raamatuteadlane Hellmuth Weiss.
Aastatel 1921–1939 tegutses ka Riias, saksakeelse kõrgema õppeasutusena baltisaksa eraülikool Riia Herderi Instituut ("Institutum Herderianum Rigense", saksa keeles "").
Päikese tuum

Päikese tuum on Päikese kõige sisemine osa. Päikese tuuma temperatuur on ligikaudu 15 miljonit (15 000 000) kraadi, seda nii Kelvini kui ka Celsiuse mõõdusüsteemi järgi. Päikese tuuma tihedus on 150 000 kg/m³. Tuum moodustab mõõtmetelt umbes neljandiku Päikese ruumalast. Päikese tuumas toimuvad termotuumareaktsioonid (vesiniku lagunemine heeliumiks), mis on Päikese energiaallikaks. Energia vabaneb peamiselt kiirgusena (footonid), vähemal määral läheb energiat ka soojusliikumisse ja neutriinodesse.
Päikese tuuma ümbritseb Päikese kiirgustsoon – tuumast järgmine kiht.
Päikese kiirgustsoon

Päikese kiirgustsoon on Päikese tuumast välimine kiht. Kiirgustsooni sisemine raadius on 200 000 kilomeetrit. Kiirgustsooni temperatuur on 7000 Kelvinit (ligikaudu 6700 Celsiuse kraadi). Kiirgustsooni tihedus on 15000 kg/m³. Päikese kiirgustsoonis toimub energia ülekanne kiirguse teel.
Päikese kiirgustsoonile järgneb Päikese konvektsioonitsoon.
Päikese konvektsioonitsoon

Päikese konvektsioonitsoon on Päikese kiirgustsooni ja fotosfääri vaheline kiht. Päikese konvektsioonitsooni sisemine raadius on 500 000 kilomeetrit. Konvektsioonitsooni temperatuur on ligikaudu 2 miljonit Kelvinit. Konvektsioonitsooni tihedus on 150 kg/m³. Päikese konvektsioonitsoonis toimub energia ülekanne konvektsiooni teel.
Päikese fotosfäär

Päikese fotosfäär ehk Päikese pind on Päikese atmosfääri alumine osa, mis paikneb Päikese konvektsioonitsooni ja kromosfääri vahel. See on Päikese kiht, mida me palja silmaga näeme. Tahket pinda Päikesel ei ole. Fotosfääri paksus on 300 kilomeetrit. Fotosfääri temperatuur on 5800 Kelvinit. Fotosfääri tihedus on 2 * formula_1kg/m³. Päikese fotosfäär on pind, millelt elektromagnetkiirus võib vabalt lahkuda.
Päikese atmosfääri üleminekutsoon

Päikese atmosfääri üleminekutsoon on Päikese atmosfääri keskmine kiht. Üleminekutsooni sisemine raadius on ligikaudu 698 000 km. Selle temperatuur on 8000 Kelvinit ja tihedus ligikaudu 2 * formula_1kg/m³. Päikese üleminekutsoonis toimub temperatuuri kiire kasv.
Päikese atmosfääri üleminekutsoon paikneb Päikese kromosfääri ja krooni vahel. Neile järgneb kõige välimine atmosfäär, üle kogu Päikesesüsteemi levivad päikese osakesed ehk päikesetuul.
Laulauga Tausaga

Laulauga Tausaga-Collins (sündinud 22. mail 1998 Hawaii osariigis) on Ameerika Ühendriikide kettaheitja, maailmameister.
2019. aasta maailmameistrivõistlustel Dohas pääses ta finaali ja sai tulemusega 63.94 viimase, 12. koha.
2022. aasta maailmameistrivõistlustel Eugene'is sai ta taas 12. koha.
2023. aasta maailmameistrivõistlustel Budapestis tuli Tausaga Valarie Allmani ja Feng Bini ees maailmameistriks. Ta heitis finaalis 69.49, millega parandas isiklikku rekordit enam kui nelja meetriga,
Tausaga isiklik rekord on 2025. aastal Ramonas heidetud 70.72.
Isiklikku.
Tausaga on lõpetanud Iowa Ülikooli.
Makarov

Makarov on perekonnanimi.
Venemaa Föderatsioonis oli perekonnanime Makarov kandjaid 2014. aastal üle 177 100 isiku. Ukrainas oli sellenimelisi isikuid üle 9600, Kasahstanis üle 8700, Valgevenes üle 5000 ja Usbekistanis üle 1200. Ameerika Ühendriikides elas Makarovi nimelisi isikuid ligi 400. Loetelu puudutab suures enamuses meessoost isikuid, naiste perekonnanimeks on vene keele traditsioonide kohaselt Makarova.
Statistika Eestis.
2023. aasta 1. jaanuari seisuga oli Eestis perekonnanimi Makarov 409 inimesel: 389 mehel ja 20 naisel. Perekonnanimede levikult oli Makarov meeste puhul 102. kohal ja naiste puhul 6818. kohal. Kõige levinum oli perekonnanimi Makarov vanuserühmas 20–24, kus neid on 10 000 elaniku kohta 3,67. Nimi oli kõige sagedasem Ida-Viru maakonnas, kus sellist nime kandis maakonna 10 000 elaniku kohta 7,59 inimest.
Nimede eestistamisel asendati perekonnanimi Makarov aastatel 1935–1938 kaheksal juhul isikute poolt, kes soovisid võtta uueks nimeks Maakaar (4), Maiksar, Marits, Marrak ja Peepsalu.
Aasmaa

Aasmaa on eesti perekonnanimi.
Ameerika Ühendriikides oli perekonnanime Aasmaa kandjaid 2014. aastal 20 isikut, Soomes oli neid 5.
Statistika Eestis.
2023. aasta 1. jaanuari seisuga oli Eestis perekonnanimi Aasmaa 221 inimesel: 99 mehel ja 122 naisel. Perekonnanimede levikult oli Aasmaa meeste puhul 839. kohal ja naiste puhul 698. kohal. Kõige levinum oli perekonnanimi Aasmaa vanuserühmas 70–74, kus neid on 10 000 elaniku kohta 1,85. Nimi oli kõige sagedasem Jõgeva maakonnas, kus sellist nime kandis maakonna 10 000 elaniku kohta 8,33 inimest.
Nimede eestistamisel võeti perekonnanimi Aasmaa aastatel 1935–1939 kasutusele 80 korral isikute poolt, kes kandsid varem nime Aal (2), Aarmann, Aasmann (10), Adamson (7), Adamsson, Ahnsmann, Albert, Aman, Ambos, Anderson, Andrejev, Anis, Ansmann (2), Arman (2), Armann, Asmann, Asmuth, Assmann (4), Assmuth, Ausberg, Ausshura, Blokcmann, Brandt, Brenner, Dimse, Elblaos (2), Fels, Gavrilov, Grünstam, Habermann, Hammelmann (2), Hansmann, Harkmann, Horn, Hutmann (2), Jaakson, Jakobson (2), Juldop, Jürgenson, Korell, Kornit, Kull, Leivits, Lübeck, Malsup, Martinson, Oller, Pott, Pust, Reintal, Stokkeby, Tobert, Treier ja Vilberg (2).
Audi R8

Audi R8 on Audi keskmootoriga sportauto mudel, mida toodeti aastatel 2006–2023.
Auto oli ehitatud Audi Sport GmbH poolt renoveeritud tehases Audi "alumiiniumitehases" Neckarsulmis Saksamaal.
Jeong Woo-yeong

Jeong Woo-yeong (korea keeles 정우영; sündinud 20. septembril 1999 Incheonis) on Lõuna-Korea jalgpallur, kes mängib ründaja või ründava poolkaitsjana Saksamaa kõrgliigaklubis VfB Stuttgart ja Lõuna-Korea jalgpallikoondises.
Klubikarjäär.
Aastatel 2010–2017 kuulus ta Lõuna-Korea klubisse Incheon United.
2017. aasta juunis sõlmis ta lepingu Saksamaa klubiga Müncheni Bayern, kuhu siirdus ametlikult 2018. aasta jaanuaris. Hooajal 2018/19 lõi Jeong Müncheni Bayerni reservmeeskonnas Saksamaa tugevuselt neljandas liigas 29 mänguga 13 väravat. Bayerni põhimeeskonnas debüteeris ta 27. novembril 2018 UEFA Meistrite Liiga alagrupimängus Lissaboni Benfica vastu. Ainsal korral mängis ta Saksamaa kõrgliigas Bayerni meeskonnas 2. märtsil 2019 mängus Mönchengladbachi Borussia vastu.
2019. aasta juunis sõlmis ta nelja-aastase lepingu Saksamaa klubiga SC Freiburg. Hooaja 2019/20 teises pooles mängis ta laenulepingu alusel taas Müncheni Bayerni reservmeeskonnas. Freiburgi põhimeeskonnas mängis ta Saksamaa kõrgliigas alates hooajast 2020/21. Saksamaa kõrgliigas lõi ta esimese värava 12. detsembril 2020 mängus Bielefeldi Arminia vastu.
2023. aasta juulis sõlmis ta lepingu Stuttgardiga.
Koondisekarjäär.
2020. aastal tuli Jeong Lõuna-Korea kuni 23-aastaste koondisega Aasia omavanuste meistriks. 2022. aasta Aasia mängude jalgpalliturniiril võitis ta Lõuna-Korea võistkonnaga kuldmedali; kaheksa väravaga oli ta turniiril suurim väravakütt.
Lõuna-Korea jalgpallikoondises tegi Jeong debüüdi 25. märtsil 2021 sõprusmängus Jaapani vastu. Koondisekarjääri esimese värava lõi ta sama aasta 16. novembril 2021 MM-i valikmängus Iraagi vastu.
Ta on kuulunud Lõuna-Korea koondisse 2022. aasta maailmameistrivõistlustel ja 2024. aasta Aasia meistrivõistlustel. 2024. aasta Aasia meistrivõistluste viimases alagrupimängus lõi ta värava Malaisia vastu.
Akontios

Akontios (vanakreeka keeles: Ἀκόντιος, ladina "Acontius") oli vanakreeka mütoloogias Keose saarelt pärit kena nooruk, kes Delose saarel peetud Artemise pidustustel nägi Artemise templis istumas Ateenast pärit Kydippet ning armus neidu.
Noormees tahtis neidu võita kavalusega, ta kirjutas õunale sõnad: "Ma vannun Artemise templi juures, et abiellun Akontiosega" ja veeretas õuna neiu jalge ette. Kydippe võttis õuna üles ja luges kirjutatud sõnad antiikaja kombe kohaselt valjusti ette. Kuid vande lugemine templis või selle lähedal tähendas jumala või jumalanna tunnistajaks kutsumist ja viitas soovile, et äsja loetu läheks täide. Mõistes oma sõnade tähendust, kohtles neiu siiski Akontiost tõrjuvalt. Ning kuigi Kydippe oli hiljem rohkem kui üks kord kihlatud, ei õnnestunud tal abielluda, sest ta haigestus alati enne pulmi. Delfi oraakel teatas lõpuks Kydippe isale, et neiu haiguste põhjuseks on solvunud jumalanna viha ja soovitas tüdrukul oma kohustust täita. Seepeale nõustus Kydippe isa, et tüdruk abiellub Akontiosega.
Teemat on kasutanud Kallimachos ja Ovidius, samuti mõned kaasaja ooperiloojad.